Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&rowsPerPage=20&page=2
Timestamp: 2020-06-04 07:23:40+00:00
Document Index: 4521733

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Število zadetkov: 677cT0mZGF0YWJhc2UlNUJTT1ZTJTVEPVNPVlMmZGF0YWJhc2UlNUJJRVNQJTVEPUlFU1AmZG9jX2NvZGU9JnRhc2tfY29kZT0mc291cmNlMj0mdXNfZGVjaXNpb249JmVjbGk9Jm1lZXRfZGF0ZUZyb209Jm1lZXRfZGF0ZVRvPSZzZW5hdF9qdWRnZT0mYXJlYXM9Jmluc3RpdHV0ZXM9JTIycGxhJUM0JThEaWxuaSUyMG5hbG9nJTIyJTIwJmNvcmVfdGV4dD0mZGVjaXNpb249JmRlc2NyaXB0aW9uPSZjb25uZWN0aW9uMj0mcHVibGljYXRpb249Jl9zdWJtaXQyPWklQzUlQTElQzQlOERpJmFkdmFuY2VTZXJjaD0xJnJvd3NQZXJQYWdlPTIwJnBhZ2U9Mg==
VSC sklep PRp 422/2010 Višje sodišče v Celju Oddelek za prekrške 19.08.2010 plačilni nalog - nadomestitev globe - naloge v splošno korist Zakon o prekrških (ZP-1) storilcem ne omogoča, da bi lahko namesto plačila globe, ki jim je bila izrečena s plačilnim nalogom prekrškovnega organa, predlagali opravo konkretne naloge v splošno korist ali v korist samoupravne lokalne skupnosti. Zato takšnemu predlogu ni mogoče ugoditi ne glede na razloge, s katerimi ga storilec utemeljuje.
VSL sklep II Cp 4908/2010 Višje sodišče v Ljubljani Civilni oddelek 11.05.2011 plačilni nalog – plačilo sodne takse – taksni zavezanec Taksni zavezanec za plačilo sodne takse je res tisti, ki predlaga uvedbo postopka ali opravo posameznega procesnega dejanja. Vendar te določbe ni razlagati tako ozko, da bi takso lahko plačal le taksni zavezanec sam, torej je drug zanj ne bi mogel plačati. Da je odločilno plačilo takse in ne, kdo takso dejansko plača, je zaključiti tudi iz ZPP, kjer je pogoj za nadaljevanje postopka, da je določena taksa plačana, pa ni izrecno določeno, da bi moral takso plačati ravno taksni zavezanec.
VSL sklep I Cpg 1087/99 Višje sodišče v Ljubljani Gospodarski oddelek 07.10.1999 plačilni nalog - razveljavitev - nadaljevanje postopka - zavrženje tožbe Utemeljen ugovor zoper izdani plačilni nalog ima za posledico razveljavitev plačilnega naloga in nadaljevanje postopka z obravnavanjem glavne stvari, ne pa zavrženje tožbe.
VSL sklep I Cp 2039/98 Višje sodišče v Ljubljani Civilni oddelek 24.11.1999 umik ugovora zoper izdani plačilni nalog - preklic umika Umik ugovora ima za posledico takojšnjo pravnomočnost izdanega plačilnega naloga, zaradi česar preklic umika ni več dopusten, saj nastop pravnomočnosti ni v dispoziciji strank.
VSK sodba PRp 17/2015 Višje sodišče v Kopru Oddelek za prekrške 13.03.2015 ugovor zoper plačilni nalog - očitne pomote Pritožnik je v uvodu sklepa navedel, da gre za odločitev o ugovoru V.D. zoper plačilni nalog št. 6 z dne 30.08.2012, izrek sklepa pa se nanaša na ugovor pravne osebe B. d.o.o. Nerazumljivost izreka izpodbijanega sklepa je zato podana prav v tem, da prekrškovni organ s sklepom ni odločil o ugovoru fizične osebe, ki jo v uvodu navaja, napake, če bi šlo za napako pa tudi ni odpravil v smislu določbe 46. člena ZP-1.
VSL sklep I Ip 4327/2014 Višje sodišče v Ljubljani Izvršilni oddelek 25.11.2014 oprostitev plačila sodnih taks – ugovor zoper plačilni nalog Sklep o oprostitvi, odlogu ali obročnem plačilu sodnih taks učinkuje od dne, ko je pri sodišču vložen predlog, in velja za vse takse, za katere se izteče rok za plačilo tega dne ali pozneje. Dolžnikov predlog za oprostitev plačila sodnih taks je bil vložen v času teka roka za plačilo sodne takse za pritožbo zoper sklep z dne 8. 4. 2014, zato bi morebitna oprostitev učinkovala tudi na dolžnost plačila te sodne takse.
VSL sklep I Cpg 987/2014 Višje sodišče v Ljubljani Gospodarski oddelek 11.06.2014 ugovor zoper plačilni nalog – časovna veljavnost ZST-1B Za konkretni postopek se mora upoštevati Zakon o sodnih taksah, ki je veljal v času vložitve nasprotne tožbe, to je dne 27. 9. 2013.
VSL sklep I Cp 1191/2015 Višje sodišče v Ljubljani Civilni oddelek 06.05.2015 pravica do vrnitve takse – ugovor zoper plačilni nalog Sodišče prve stopnje bi moralo upoštevati 36. člen ZST-1, po katerem ima pravico do vrnitve takse, kdor je plačal takso, ki je sploh ni bil dolžan plačati, ali je plačal takso, večjo od predpisane, in tudi, kdor je plačal takso za sodno dejanje, ki ni bilo opravljeno.Vračilo sodne takse po 36. členu ZST-1 ni vezano zgolj na primer, ko sodišče plačilni nalog razveljavi. Stališče sodišča, da lahko vrne sodno takso le v primeru, da bi pritožnika vložila ugovor zoper plačilni nalog in z njim uspela, je zato napačno.
VSL sodba III Cp 964/2015 Višje sodišče v Ljubljani Civilni oddelek 27.05.2015 pretep – udarec – policisti na kraju dogodka – plačilni nalog Plačilni nalog še ne predstavlja dokaza o tem, da je toženec tožnika udaril. Plačilni nalog predstavlja le enega izmed dokazov.
VSL sklep I Cpg 1412/2013 Višje sodišče v Ljubljani Gospodarski oddelek 07.11.2013 ugovor zoper plačilni nalog – posebne takse - revizija Tožeča stranka je vložila revizijo zoper sklep, s katerim je višje sodišče potrdilo sklep o zavrženju revizije. Z navedenim sklepom sodišča prve stopnje, ki ga je potrdilo sodišče druge stopnje, je sodišče, čeprav gre za sklep procesnopravne narave, dokončno odločilo o zaključku postopka. Ker je bilo z navedenim sklepom zavrnjeno pravno sredstvo vloženo proti odločbi o glavni stvari, pomeni pravnomočno zavrženje revizije zoper sodbo v bistvu pravnomočnost meritorne sodne odločbe, proti kateri je bilo pravno sredstvo vloženo. Iz navedenega izhaja, da gre v obravnavanem primeru po vsebini smiselno za en postopek in ne za dva ločena postopka.
VSL sklep I Cp 29/2014 Višje sodišče v Ljubljani Civilni oddelek 14.02.2014 nedovoljena pritožba – plačilni nalog – ugovor - sklep o ugovoru Pritožba proti sklepu, s katerim sodišče zavrne ugovor zoper taksni nalog, ni dovoljena.
VSL sklep I Cp 480/2015 Višje sodišče v Ljubljani Civilni oddelek 26.02.2015 plačilo sodne takse – ugovor zoper plačilni nalog – pritožba Ker v pritožbenem postopku ni sporno, da je bil ugovor zoper plačilni nalog že zavrnjen in da je edino pravno sredstvo, ki bi ga na voljo še imeli pritožniki, pritožba zoper sklep o zavrnitvi ugovora, takšnega pravnega sredstva pa pritožniki niso uveljavljali, je pravilna odločitev sodišča prve stopnje, ki je pritožbo zoper plačilni nalog zavrglo.
VSL sklep Cpg 1661/93 Višje sodišče v Ljubljani Gospodarski oddelek 01.12.1993 tožba - menični plačilni nalog - pravni interes Tožnik nima pravnega interesa za vložitev mandatne tožbe, torej tožbe s predlogom za izdajo meničnega plačilnega naloga, ker lahko vloži izvršbo na podlagi verodostojne listine v smislu 21. člena ZIP. Ugovor zoper izdani sklep o izvršbi na podlagi verodostojne listine menice s protestom vloži dolžnik v roku treh dni v smislu prvega odstavka 55. člena ZIP.
VSM sklep I Ip 29/2017 Višje sodišče v Mariboru Izvršilni oddelek 15.02.2017 ugovor zoper plačilni nalog - pristojnost izdaje plačilnega naloga ZST-1 kot specialni predpis v 34. členu sicer izrecno ne predpisuje, kdo izda plačilni nalog. Vendar iz določbe drugega in tretjega odstavka 34.a člena ZST-1, ki predpisuje postopanje osebe, katera je izdala plačilni nalog v primeru vloženega ugovora, jasno izhaja, da pooblastilo za izdajo plačilnega naloga nima izključno sodnik, temveč tudi druge osebe.
VSK sklep II Ip 393/2016 Višje sodišče v Kopru Izvršilni oddelek 08.11.2016 izvršiljivi evropski plačilni nalog - zakonske zamudne obresti Evropski plačlni nalog, izdan na standardnem obrazcu E, ne vsebuje rubrike za zahtevek iz naslova (zakonskih) zamudnih obresti, pri čemer pa to rubriko vsebuje vloga za evropski plačilni nalog, predložena na standardnem obrazcu A, kot je določeno v prilogi I Uredbe (1. in 2. točka 7. člena Uredbe). Ravno zaradi tega se evropski plačilni nalog (izdan na standardnem obrazcu E) izda skupaj s kopijo obrazca za vlogo (predloženo na standardnem obrazcu A), kot to predpisuje 2. točka 12. člena Uredbe.
VSL Sklep II Cp 117/2017 Višje sodišče v Ljubljani Civilni oddelek 10.05.2017 ugovor zoper plačilni nalog - zakonske predpostavke Zavezanka za plačilo sodne takse ni navajala v ugovoru zoper plačilni nalog razlogov iz prvega odstavka 34.a člena ZST-1, zato je sodišče utemeljeno zavrnilo njen ugovor.
VSM sklep I Ip 497/2012 Višje sodišče v Mariboru Civilni oddelek 14.06.2012 ugovor zoper plačilni nalog – odmera sodne takse Taksa za postopke in dejanja, glede katerih je nastala taksna obveznost po 1. 1. 2011 in bo postopek ali dejanje opravljeno po 1. 1. 2011, se glede na citirano prehodno določbo ZST-1A plačuje po predpisih veljavnih v času nastanka taksne obveznosti in taksi, določeni v njih. V konkretnem primeru torej po ZST-1A in Taksni tarifi določeni v njem.
VSL sklep II Cp 3273/2012 Višje sodišče v Ljubljani Civilni oddelek 29.11.2012 zavrženje ugovora zoper plačilni nalog – postopek osebnega stečaja Ugovorna navedba, ki jo podaja pritožnik tudi v pritožbi, da je v postopku osebnega stečaja, ni razlog, zaradi katerega je dopustno vložiti ugovor.
VSL sklep I Cp 984/2013 Višje sodišče v Ljubljani Civilni oddelek 26.04.2013 ugovor zoper plačilni nalog – oprostitev plačila sodnih taks Kot je (pravilno) ugotovilo sodišče prve stopnje, je bilo o tožničinem predlogu za oprostitev plačila sodne takse za postopek pred sodiščem prve stopnje že pravnomočno odločeno. Njen predlog je bil zavrnjen. Ker ponoven predlog za oprostitev, ki se nanaša na takso za postopek pred sodiščem prve stopnje, zato ni dovoljen, ga je sodišče prve stopnje pravilno zavrglo.